procesaur/Wiki.mk huggingface dataset:
Василиј IV (Русија)

Василиј IV (руски: Василий IV Шуйский; роден на 22 септември 1552 во Нижни Новгород - починал на 12 септември 1612 во Гостинин) бил цар на Русија по смртта на Лажниот Дмитриј. Неговото владеење било во времето на неовлјите, па во 1610, тој бил симнат од престолот.
Иван V (Русија)

Иван V Алексеевич (руски:Иван V Алексеевич) (роден на 6 септември 1666 во Москва - починал на 8 февруари 1696 во Москва) бил цар на Русија, заедно со својот полубрат Петар I од 1682 до 1696. Тој бил најмладиот син на Алексеј I и Марија Милославскаја. Неговата функција била само формална, бидејќи тој имал психички и физички недостатоци, па дури седел со часи, поради неможноста сам да стане и да оди.
Ден на бугарската просвета и култура и на словенската писменост

:''За други значења видете на појаснителната страница за Денот на словенската писменост''
Ден на бугарската просвета и култура и на словенската писменост (|Ден на българската просвета и култура и на славянската писменост) — државен празник на Бугарија кој се прославува на 24 мај. На овој ден Бугарите ја прославуват бугарската култура и создавањето на кирилицата, во т.н. Преславска книжевна школа. Овој празник во Македонија се слави како „Ден на сесловенските просветители“.
Првите познати сведочи за прославата на празникот се пронајдени во ерменската летописи од 1813 г, каде што се споменува за прослава на светите браќа на 22 мај 1803 г. во Шумен.
За првпат на 11 мај 1851 г. во епархиското училиште „Св. Кирил и Методиј“ во Пловдив по иницијатива на Најден Геров се организира празник на светите браќа Кирил и Методиј – создатели на словенската писменост. Во 1857 година празникот редовно се прославува во Пловдив, Цариград, Шумен и Лом, а на 11 мај 1860 година и во црквата Св. Богородица во Скопје.
Од 60-те години на XX век секоја година традиционално во Рим се одбележува овој празник со посета на државна и црковна делегација од Бугарија која се поклонува на гробот на сесловенскиот просветител Свети Кирил во црквата Сан Клементе. На ова му претходи официјална посета на Ватикан и папата.
1 Поврзано
* Ден на сесловенските просветители
Eiffel 65

Eiffel 65 беше Греми номиниран итало-диско бенд во доцните 90-ти години на 20 век кој потекнува од Италија. Нивна најпозната песна е Blue (Da Ba Dee) која го достигна првото место на многу поп-листи во Европа и светот. Нивни други познати песни се Move Your Body и Too Much of Heaven. Сите овие беа издадени во нивниот албум ''Europop'' во 1999 година. Членови на групата Eiffel 65 беа Jeffrey Jey, Maurizio Lobina и Gabry Ponte. Eiffel 65 се распадна во 2005 година.
1 Распаѓање на Eiffel 65
Во март 2005 година, Габри Понте се отцепа од бендот и се фокусираше на соло кариера.
Во мај 2005 година останатите членови решија да продолжат заедно, но тие сакаа да се претставуват под ново име, не "Eiffel 65".
Новиот албум на Eiffel 65 со име Crash Test кој беше при изработка за време на распадот на бендот, ќе продолжат да го работат двата члена но под новото име ''Bloom 06''.
''Bloom 06'' и до денес постои и тие прават иста музика како и порано.
2 Албуми
* Europop (1999) САД #4,
* Contact! (2001)
* Eiffel 65 (2003) (претежно на италијански јазик)
* Eiffel 65 2 Disc (2004) (Диск 1: Eiffel 65, Диск 2: Eiffel 65 на англиски јазик)
Список на премиери на Албанија

Следи список на албанските премиери:
1 До и за време на Втората светска војна
* Исмаил Кемали (1912-1913)
* Мифит Либохова (1913-1914)
* Турхан-паша Преметски (1914)
* Есад-паша Топтани (1914)
* Ајудулла Рушди (1914-1918)
* Турхан-паша Преметски (1918-1920) (2 пат)
* Сулејман-бег Делвина (1920)
* Илјас-бег Вриони (1920-1921)
* Пандели Еванѓели (1921)
* Хасан-бег Приштина (1921)
* Омер-паша Вриони (1921-1922)
* Џафер Јупи (1922)
* Ахмет Зогу, подоцна Крал Зог (1922-1924)
* Шефкет Верлаџи (1924)
* Илјас-бег Вриони (2 пат) (1924)
* Фан Ноли (1924)
* Илјас-бег Вриони (3 пат) (1924-1925)
* Ахмет Зогу (2 пат) (1925)
* Коста Кота (1928-1930)
* Пандели Еванѓели (2-й срок) (1930-1935)
* Мехди-бег Фрашери (1935-1936)
* Коста Кота (2 пат) (1936-1939)
* Шефкет Верлаџи (2 пат) (1939-1941)
* Мустафа Мерлика Круја (1941-1943)
* Екерем-бег Либоховски (1943)
* Малик Бушати (1943)
* Екерем-бег Либохова (2 пат) 1943
* Ибрахим-бег Бичаку 1943
* Мехди-бег Фрашери (2 пат) (1943)
* Реџеп Митровица (1943-1944)
* Фикери Дино (1944)
2 После Втора светска војна
* Енвер Хоџа (Enver Hoxha) (1944-1954)
* Мехмет Шеху (Mehmet Shehu) (1954-1981)
* Адил Чарчани (Adil Çarçani) (1982-1991)
* Фатос Нано (Fatos Nano) (1991)
* Или Буфи (Ylli Bufi) (1991)
* Вилсон Ахмети (Vilson Ahmeti) (1991-1992)
* Александар Мекси (Aleksander Meksi) (1992-1997)
* Башким Фино (Bashkim Fino) (1997)
* Фатос Нано (1997-1998)
* Пандели Мајко (Pandeli Majko) (1998-1999)
* Илир Мета (Ilir Meta) (1999-2002)
* Пандели Мајко (2 пат) (2002)
* Фатос Нано (2002-2005)
* Сали Бериша (Sali Berisha) (2005-2013)
* Еди Рама (Edi Rama) (2013-)
Албедо

Албедо на еден објект претставува мерка колку истото одбива дифузна светлина од Сонцето. Според тоа, претставува посебна форма на одвојност (рефлективност). Албедо е дефинирано како однос помеѓу дифузно одвиена и инцидентно електромагнетно зрачење. Мерката е бездимензионална, и покажува дифузна одбојност на површина или тело. Зборот е изведен од латинскиот "аlbedo" што во превод значи "белина", и првпат во оптиката бил искористен од Јохан Хаијнрих Ламберт во неговот дело од 1760. Фотометрија. Интервалот на можни вредности е од 0(темно) до 1(светло).
Јакоб Хенрик вант Хоф

Јакоб Хенрик вант Хоф (хол. ''Jacobus Henricus van 't Hoff''; 30 август 1852 – 1 март 1911) — холандски хемичар. Добитник на Нобеловата награда по хемија во 1901 година за својата работа врз откривањето на законите на хемиската динамика и осмостскиот притисок на растворите.
Бил трето дете од седум во фамилијата на Jacobus Henricus Van't Hoff (лекар по професија) и Alida Jacoba Kolff.
Во 1871 година ја завршува Високата техничка школа во Делфт. Подоцна се посветува на филозофија, поезија и математика. Почнува да студира математика, но големите хемичари од тоа време го привлекуваат неговото внимание. Во 1874 година докторира на Универзитетот во Утрехт со која ги поставува основите на стереохемијата.
Вант Хоф бил член на Кралската холандска академија на науките, Пруската академија на науките, Британското кралско хемиско друштво, на Американската национална академија на науките, Американското хемиско друштво и на Француската академија на науките.
Умира во Берлин на 1 март 1911 од туберкулоза.
Александар Невски

Александар Невски (руски: ''Алекса́ндр Яросла́вич Не́вский''; 30 мај 1220? во Переслава-Залески - 14 ноември 1263 во Городец) — голем кнез на Новгород и Владимир и светец за време на најмачните денови од историјата на градот. Познат е како клучна фигура во средновековниот регион Рус. Тој бил внук на Всеволод-Големото гнездо и го добил својот легендарен статус благодарение на воените победи над германските инвазии за време на ангажирањето на посредници против моќната Златна орда.
Во 2008 г. Александар Невски бил прогласен за најголема личност во историјата на Русија.
Михаил Романов

Михаил Фјодорович Романов (руски:Михаи́л Фёдорович Рома́нов) (роден на 12 јули 1596 во Москва - починал на 14 јули 1645 во Москва) бил првиот руски цар од династијата Романови. Тој бил син на Фјодор Никитич Романов, кој подоцна станал патријарх на Москва и бил познат под името Филарет и Ксенија Шестова, подоцна позната како „големата калуѓерка“ Марта. Неговото владеење го означило крајот на времето на неволји.
1 Деца
Од неговиот брак со Евдокија Стрешнева, Михаил имал 10 деца:
Име, Роден, Починал
Царевна Ирина, 22 април 1627, 8 април 1679
Царевна Пелагија, 17 август 1628, 25 јануари 1629
Цар Алексеј I, 19 март 1629, 29 јануари 1676
Царевна Ана, 14 јули 1630, 27 октомври 1692
Царевна Марта, 19 август 1631, 21 септември 1632
Царевич Иван, 2 јуни 1633, 10 јануари 1639
Царевна Софија, 30 септември 1634, 23 јуни 1636
Царевна Татјана, 5 јануари 1636, 24 август 1706
Царевна Евдокија, 10 февруари 1637, 10 февруари 1637
Царевич Василиј, 14 март 1639, 25 март 1639
Кумровец

Кумровец е село во Хрватска, дел од Крапинско-загорската жупанија. Селото се наоѓа на реката Сутла не хрватско-словенечката граница. Општината Кумровец има околу 1.854 жители, а самото село има околу 304 жители. Општината била основана на 6 мај 1997.
1 Познати личности од Кумровец
* Јосип Броз - Тито - маршал на СФРЈ и доживотен претседател.
Ден на сесловенските просветители

:''За други значења видете на појаснителната страница за Денот на словенската писменост''
Ден на сесловенските просветители и учители или Ден на светите солунски браќа Кирил и Методиј — државен македонски празник кој се празнува на 24 мај. Празникот е во чест на Св. Кирил и Св. Методиј, основачите на првата словенска азбука – глаголицата. Денот на македонските светители е прогласен за државен празник од.
Во XI век Црквата го прогласила 24 мај (11 мај по стар стил) за ден на светите просветители Кирил и Методиј. Денот во Македонија првпат бил одбележан на 11 мај 1860 година во црквата Св. Богородица во Скопје.
Датумот е избран бидејќи го означува датумот кога започнала Моравската мисија.
1 Празнувања
1.1 Во Македонија
Традиционално празникот во Македонија започнува со честитката на премиерот на републиката со граѓаните на Македонија.
Во Охрид, градот-лулка на словенската писменост и култура, традиционално се одржуваа повеќе свечености. Од раните утрински часови започнува турнирот во мал фудбал во средното Угостителско училиште „Ванчо Питошески“ помеѓу учениците од трите среднообразовни центри во општина Охрид. Централната свеченост за одбележување на Денот на сесловенските просветители во организација на Општината започнува пред споменикот на Светите Кирил и Методиј во градскиот Парк. Бројни граѓани, просветни и културни дејци, ученици и претставници на јавниот и политичкиот живот од општината доаѓаат да одадат почит преку полагање на цвеќе на споменикот.
1.2 Во Рим
Почнувајќи од 1960-тите, секоја година традиционално во Рим се одбележува овој празник со посета на државна и црковна делегација од Македонија која се поклонува на гробот на сесловенскиот просветител Свети Кирил во Црквата „Св. Климент“. На ова му претходи официјална посета на Ватикан и папата. Поглаварот на Македонската православна црква чиноначалствува со молебен на гробот на Св. Кирил, додека неколку дена во Рим трааат деновите на македонската култура со голем број на концерти и изложби.
Во дијаспората, освен во Рим како центар на прославата, празникот се слави секаде каде што живеат Македонци. Во Германија се прославува со свечена литургија по македонските цркви, организирање на собири со македонски пејачи и турнири во мал фудбал. Најмногу се празнува во Елванген, јужна Германија во градот во кој Св. Методиј бил две и пол години во затвор.
2 Бугарија
Во Бугарија овој ден се слави како „Ден на бугарската просвета и култура и на словенската писменост“, каде солунските браќа се сметаат за Бугари.
3 Поврзано
* Константин Филозоф
* Методиј Солунски
Александров (град)

Александров (|Алекса́ндров) — град во Владимирската област, Русија. Се наоѓа на 120 километри североисточно од Москва и има население од . Претходно градот бил познат како ''Александровскаја Свобода''. Работи на часовниот појас EEST, со ист часовен појас со Владимир.
Трабант

Трабант (германски: ''Trabant'') е автомобил произведуван од 1957 до 1991 година во Источна Германија. Тој е еден од најупотребуваните автомобили во И. Греманија и Источниот блок за време на студената војна. Најдобрите работи се тоа што има место за четири возрасни и плус багаж. Трабантот немал многу јак мотор, но сепак бил многу корисен. После падот на комунизмот во 1991 и на Берлинскиот ѕид, многу луѓе од Источна Германија со своите Трабанти отишле во Западна Германија и другите делови на Европа, па така Трабантите се рашириле.
За да се наполни овој автомобил со гориво, потребно било да се подигне хаубата, да се стави горивото па да се измеша со масло. Овој систем не се сменил на сите 3.000.000 автомобили што биле направени во период од 30 години.
1 Модели
1. Трабант P50—подоцна наречен Трабант 500 (лимузина и универзален (комби))
2. Трабант 600 (лимузина и универзален)
3. Трабант 601 (лимузина, универзален и кабриолет)
4. Трабант 601 S & Трабант 601 ''De Luxe'' (со додадена опрема како задни и предни светла за магла и задно бело светло)
5. Трабант 601 ''Hycomat'' (Направен за корисници кои се леваци. Вклучен е и автоматски менувач)
6. Трабант 800 RS (Рели верзија)
7. Трабант 1,1 (лимузина, универзален и кабриолет)
2 Галерија
Алексеј I Романов

Алексеј Михајлович Романов (руски:Алексей Михайлович) (роден на 19 март 1629 во Москва - починал на 29 јануари 1676 во Москва) бил цар на Русија во средината на 17. век. По неговата смрт во 1676, Руското царство се простирало на површина од околу 8 милиони квадратни километри.
1 Шизмата со Староверците
Во 1653, патријархот Никон воспоставил низа реформи кои имале за цел да ги усогласат практиките на Руската православна црква со Грчката црква. Најзначајно, црквата почнала да наложува употреба на три прсти наместо два при прекрстување. Ова резултирало со значително несогласување помеѓу верниците. Сепак, Алексеј продолжил да го поддржува Никон до 1658, кога тој ја напуштил функцијата поради лична навреда, оставајќи го местото на патријархот празно.
Во 1666, царот го свикал Големиот московски собор, на кој присуствувале и антиохискиот патријарх Макариј III и александрискиот патријарх Пајсиј, со цел да се решат проблемите предизвикани од Никон. Соборот се согласил официјално да го отповика Никон, а исто така одлучил да ги екскомуницира сите кои се противеле на реформите на црквата; овие противници се отцепиле од официјалната Руска православна црква и го формирале движењето на староверците.
Низ Русија, староверците биле жестоко прогонувани. Еден од нив бил Авакум, „водачот на староверците“. Алексеј „ги закопал живи неговата жена и деца пред него; а тој самиот бил прогонет“.
2 Семејство и деца
Првиот брак на Алексеј со Марија Милославскаја бил хармоничен и среќен. Таа му родила тринаесет деца (пет сина и осум ќерки) во дваесет и една година брак, а починала само неколку недели по нејзиното тринаесетто породување. Ја надживеале четири сина (Алексеј, Фјодор, Симеон и Иван), но во рок од шест месеци по нејзината смрт, двајца од нив биле мртви, вклучувајќи го и Алексеј, 15-годишниот престолонаследник. Нивни деца биле:
* Царевич Димитриј Алексеевич (1648–1649); престолонаследник; починал во детството
* Царевна Евдокија Алексеевна (1650–1712)
* Царевна Марфа Алексеевна (1652–1707)
* Царевич Алексеј Алексеевич (1654–1670); престолонаследник; починал на 15 години
* Царевна Ана Алексеевна (1655–1659); починала во детството
* Царевна Софија Алексеевна (1657–1704), регент на Русија (1682–89) за нејзините двајца помлади браќа; никогаш не се венчала
* Царевна Катерина Алексеевна (1658–1718)
* Царевна Марија Алексеевна (1660–1723)
* Фјодор III (1661–1682); го наследил неговиот татко како Цар на Русија; не оставил потомство
* Царевна Феодосија Алексеевна (1662–1713)
* Царевич Симеоно Алексеевич (1665–1669); починал во детството
* Иван V (1666–1696); заедно владеел со неговиот помлад полубрат Петар Велики; бил татко на императорката Ана
* Царевна Евдокија Алексеевна (1669–1669)
Алексеј повторно се оженил на 1 февруари 1671 за Наталија Наришкина (1 септември 16514 февруари 1694). Со неа ги имал следниве деца:
* Петар I (1672–1725), познат како "Петар Велики", цар на Русија и прв император на Руската Империја
* Царевна Наталија Алексеевна (1673–1716)
* Царевна Фјодора Алексеевна (1674–1678)
Владимир (град)

Владимир (|Влади́мир) — град во Владмирската област, Русија, административен центар на Владимирската област и урбаната област на градот Владимир . Во XII-XIV век - главен град на Големото Војводство Владимир . Еден од најголемите туристички центри во европскиот дел на Русија . Вклучено во туристичката рута „ Златен прстен на Русија “  .
Се наоѓа главно на левиот брег на реката Кљазма , 176 километри источно од Москва . Транспортен центар на автопатите ( М7 „ Волга “) и железницата (тек Нижни Новгород на Транссибирската железница ).
Површината на градот е 137.014 км<sup>2</sup>. Население - 349 951  луѓе. (2021).
Спектар

Спектар претставува состојба што не е ограничена на одредено множество вредности, туку варира неограничено во даден континиум. Првпат зборот се појавил во оптиката за објаснување на виножито од бои во видлива светлина кога истите ќе се оделат со користење на призма. Оттогаш се користи по аналогија и во многу други полиња.
1 Поврзано
* Радиоспектар
* Електромагнетен спектар
* Видлив спектар
* Енергетски спектар
* Спектарски класи на ѕвездите
* Спектрометар
* Спектрограм
Чојбалсан, Дорнод (област)

:''Оваа статија е за личност, за други значења на поимот Чојбалсан видете Чојбалсан (појаснување)''
Чојбалсан (|Чойбалсан) е област во Монголија во покраината Дорнод. Во 2009 година, неговото население било 2,691.
SCORE

SCORE (Signal Communication by Orbiting Relay Equipment, или во превод "Орбитирачка Релејна Опрема за Сигнална Комуникација") е првиот комуникациски сателит поставен во орбита околу Земјата.
Лансиран:, 18 декември 1958 во 23:02 по Гринич, од Кејп Каневерал со Атлас.
Орбита:, 183 km x 1,481 km x 32.3° x 101.5 min.
Испаднат од орбита:, 21 јануари 1959.
1 Одлики и мисија
SCORE беше вештачки сателит лансиран од страна на армијата на САД и претставуваше 24 метри долг Атлас проектил 3 метри во пречник, којшто служеше како платформа за експериментирање со комуникацискиот релеј. Телото на леталото служеше како антена. Сателитот требаше да ја одреди употребливоста на комуникацискиот систем на сателитот, и да ги испита можните проблеми со него. Тоа носеше снимач на лента којшто беше користен за да пренесе честитка за божиќ од претседателот Ајзенхауер. Ова беше првото пренесување на звук надвор од Земјата, и се случи на 18 декември 1958. Перформансите беа номинални, експериментот траеше 12 дена, додека сателитот беше во орбита 35 дена, што ги надмина очекувањата од 20 дена орбита.
2 Пораката на претседателот Ајзенхауер
This is the President of the United States speaking. Through the marvels of scientific advance, my voice is coming to you via a satellite circling in outer space. My message is a simple one: Through this unique means I convey to you and all mankind, America's wish for peace on Earth and goodwill toward men everywhere.
Превод:
Ви се обраќа претседателот на САД. Преку чудата на научниот развиток, мојот глас доаѓа до вас преку сателит којшто кружи во надворечната вселена. Мојата порака е проста: Преку овој иникатен начин сакам да ја пренесам до вас и до човештвото американската желба за мир на Земјата и добробит на луѓето насекаде.
3 Цитати
Ердене, Дорногови

Ердене (|Эрдэнэ) е област во Монголија во покраината Дорногови.
+Население по година
Година, 2000, 2002, 2004, 2006, 2008, 2010
Население, 2,832, 2,616, 2,552, 2,448, 2,320, 2,582
Јарослављ

Јарослављ (|Яросла́вль) — град во Јарославската област, Русија.
1 Клима
Градот има типична континентална клима. Најладниот месец во годината е јануари со просечна температура од −8.2 °C (17.2 °F).
Благовешченск

Благовешченск (|Благове́щенск, |海兰泡) — град во Амурската област, Русија. Градот е административен центар на Руската Федерација кој се наоѓа веднаш до границата со Кина. Благовешченск е петти по големина град во Рускиот Далечен Исток.
Парламент на Албанија

Парламентот на Албанија (''албански'': ''Kuvendi i Shqipërisë''), порано Народно Собрание (''Kuvendi Popullor'') е парламент на Албанија.
Има 140 членови, избрани на секои 4 години. Изборниот праг за влез во собранието е 2,5% кај партиите и 4% кај коалициите.
Роса

Роса — појава кога водената пареа се кондензира на билките во вид на капки кога тие имаат пониска температура од пареата, може да се појави и на други предмети.Роса е водена пареа која паѓа на земјата како капки дожд.
1 Росата како мотив во уметноста
* „Што е росата“ — песна на македонскиот писател Видое Подгорец.* „Капка роса“ — песна на Видое Подгорец.
Сара Рамирес

Сара Рамирес (|Sara Ramírez) (родена ) е мексиканско-американска глумица и пејачка. Таа е добитник на Тони награда од 2005 за Најдобра изведба на глумица во мјузикл за нејзината улога како Дамата од езерото во ''Монти Пајтоновиот Спемалот'' и е член на глумечката екипа на ''Вовед во анатомија''.
Алексеевски Реон (Волгоградска Област)

Алексеевски Реон (|Алексе́евский райо́н) — административен реон, еден од триесет и трите реони во Волгоградската Област, Русија.
Реонот е составен од општинскиот реон Алексејевски. Се наоѓа во северозападниот дел на областа. Површината на реонот изнесува 2.300 км<sup>2</sup>. Негово административно седиште е селската населба („станица“) Алексејевскаја. Население:
1 Луѓе
* Александар Колесов (1922-1994)
Вулканци

Вулканците се хуманоидна раса во фиктивниот универзум на Ѕвездени патеки. Нивната матична планета е Вулкан. Карактеристично за нив е што живеат според разум и логика, не попречени од чувства. Тие се првите вонземски суштества кои официјално стапиле во контакт со Луѓето, и подоцна ќе станат едни од основачите на Обединетата Федерација на Планети. Вулканците се појавуваат во сите пет серијали на Ѕвездени патеки, од кои во три Вулканец е главен лик.
Хуманоид

Хуманоид е хибриден термин изведен од латинскиот humanus (хуман) и грчкиот -oeides, кој изразува сличност. Терминот е создаден во 1918, и се однесувал на фосилите кои се сметале блиски до човекот, но не се човечки, вклучувајќи и раси денеска класифицирани како Хомо, какви што се Неандерталците.
Терминот генерално се однесува на било кое суштество чија телесна структура наликува на човечката, кое се движи на две нозе и во исправена положба. Оваа вклучува антропоморфни суштества од митологијата, како и хуманоидни роботи, посебно во научна фантастика. Така, андроид или гиноид претставува хуманоиден робот дизајниран да личи на маж или жена соодветно, иако зборовите често се земаат како синоними. Исто така, повеќето вонземјани во филмовите и телевизиските серии се претставени како хуманоиди.
Гиноид

Гиноид (од грчки, ''γυνη'' - жена) — хуманоиден робот дизајниран да изгледа како жена. Поимот не се користи често, бидејќи поимот андроид најчесто ги покрива и двата „пола“ кај роботите.
1 Поврзано
* Киборг
* Човековиден робот
Андроид

Андроид — робот или синтетички организам кој е дизајниран да изгледа и да се однесува како човек. Зборот доаѓа од грчкиот andros, што значи маж, и наставката -eides, кој изразува сличност. Иако зборот е изведен од корен што покажува машки род, најчесто се користи во неутрален род. Инаку, аналогниот термин за робот што сличи на жена е гиноид.
1 Поврзано
* Вештачка интелигенција
* Киборг
* Домашен робот
* Гиноид
* ХУБО
* Робот
* Андроид (оперативен систем)
2 Препорака за читање
* Telotte, J.P. ''Replications: A Robotic History of the Science Fiction Film.'' University of Illinois Press, 1995.
Џенг Хе

Џенг Хе (; родено име: |馬三寶 / 马三宝; ; арапски/персиски име: حجّي محمود شمس ''Хаџи Махмуд Шемс'', – ) — кинески морепловец, истражувач, дипломат и адмирал на флотата, кој ги направил патувањата за кои во целина се збоува како патувањата на „Евнухот Сабао кон Западните океани“ (или „"Џенг Хе кон Западните океани“, од 1405 до 1433 г. Бил припадник на муслиманскиот народ Хуејци.
Постојат тврдења дека арапските приказни за Синбад Морепловецот всушност ги опишуваат патувањата на Џенг Хе.
Згрутчување на крвта

Една од функциите на крвта е коагулацијата т.е. згрутчување на крвта. Таа е една од етапите на хемостазата. Се отстварува со учество на тромбоцитите на крвта кои имаат примарно значење при крвавење. Мошне сложен каскаден процес на реакции. Учествуваат 12 фактори на коагулација кои се активираат ензимски од претходниот фактор.
Кога како резултат на повреди крвта ќе биде во контакт со некое друго ткиво, или пак во допир со воздухот, тромбоцитите пукаат. Тогаш под дејство на ензимот тромбин се создаваат белковински материи во форма на тенки нишки кои како мрежа се испреплетуваат. На оваа мрежа се залепуваат црвени и бели клетки при што се создава засирок или тромб кој како чеп го затвора оштетениот крвен сад. При создавањето на засирокот се одделува бистра жолтеникава течност - крвен серум. Коагулацијата е многу значаен механизам на заштита на организмот од неконтролирано губење крв при повреда на крвните садови.
1 Историја
Теории за коагулацијата на крвта постоеле уште од античко време. Физиологот Јоханес Милер (1801–1858) го опишал фибринот, главната компнента на тромбот. Неговиот растворлив претходник, фибриногенот, бил именуван од Рудолф Вирхов (1821–1902), и хемиски изолиран од Проспер Силвен Денис (1799–1863). Александар Шмит претпоставил дека претворањето на фибриноген во фибрин е резултат на ензимски процес, и го означил хипотетичкиот ензим „тромбин“, а неговиот претходник „протромбин“. Артус во 1890 открил дека калциумот е од суштинско значење во процесот на коагулација. Тромбоцитите биле идентификувани во 1865, а нивната функција ја разјаснил Џулио Бизозеро во 1882.
Андрос

:''За други значења видете Андрос (појаснување).''
Андрос (|Άνδρος) е остров во грчкиот архипелаг, најсеверниот од Кикладите, приближно 10 км југоисточно од Евбеја, и околу 3 километри северно од Тинос. Островот е долг скоро 40 км, а неговата најголема широчина е 16 км. Неговата површина е во најголема мера планинска, со многу плодни и добро наводнети долини. Андрос, главниот град на источниот брег, имал околу 2000 жители во 1900. Целиот остров, пак, имал околу 18.000 жители во 1900. Пописот од 1991 покажал 8.781 жител. Според пописот од 2001, градот Андрос имал 1.508 жители, додека вкупниот број на жители на островот бил 10.009. Островот се состои од општините на градот Андрос (4.107 жители), Кортио (2.547 жители), и Идруса (3.355 жители). Нивната заедничка површина изнесува 380,041 км<sup>2</sup>. Најголемите градови се Андрос, Каврио, Баци и Ормос Кортиу.
1 Општини
Општина, YPES код, Седиште, Поштенски број, Повикувачки број (+30)
Андрос, -, Андрос, 845 00, 22820-2 или -5
Идруса, -, Гаврио, 845 01, 22820-7
Кортио, -, Ормос Кортиу, 845 02, 22820-6
Мандат

Мандатот е авторитет стекнат од електоратот да делува како нивни претставник. Пратениците во Собранието на Република Македонија се избираат за време од 4 години. Мандатот на пратениците го варифицира Собранието. Мандатот почнува да тече од конститутивната седница на Собранието. Новоизбраното Собрание се состанува на конститутивната седница најдоцна 20 дена по одржаните избори. Конститутивната седница ја свикува претседателот на Собранието од претходниот состав.
Доколку не се закаже конститутивна седница во предметниот рок, пратениците сами се состануваат и го конституираат Собранието на дваесет и првиот ден од денот на завршувањето на изборите.
Избори за пратеници во Собранието се одржуваат во последните 90 дена од мандатот на стариот пратенички состав или во рок од 60 дена од денот на распуштањето на Собранието.
Во текот на мандатот, пратеникот не може да биде отповикан. На пратеникот може да му престане мандатот пред истекот на 4 годишниот мандат на парламентарниот состав на Собранието доколку: сам си поднесе отставка; и доколку е осуден за кривично дело за кое е пропишана казна во траење од најмалку 5 години. Во тие случаи на пратеникот му престанува мандатот по сила на Уставот. На пратеникот може да му биде одземен мандатот кога е осуден за кривично дело или друго казниво дело што го прави недостоен за вршење на функцијата пратеник како и за неоправдано отсуство од Собранието повеќе од 6 месеци. Во овие два случаи одземањето на мандатот го утврдува Собранието со двотретинско мнозинство гласови од вкупниот број пратеници.
Мандатот на пратениците во Собранието може да се продолжи само во случај на воена или вонредна состојба.
Каролинзи

Каролинзи — владејачка династија на Франската држава и на државите коишто настанале по Верденскиот договор од 843 година, од 687 до 947 година.
Угледот на семејството м у го донел Пипин Кусиот. Династијата своето име го добила по својот најзначаен и најпознат претставник Карло Велики,. (владеел во периодот 768-814), кој во 800 година во Рим бил крунисан за цар на Римското Царство. По пребивањата со Византија и мирот во Ахен (812), византискиот цар Михаил I Рангаве го признал Карло Велики за цар.
Внуците на Карло Велики ја поделиле Франкската држава со Верденскиот договор во 843 година. По распаѓањето на Франкската држава, на нејзината територија се создале Италија, Франција и Германија. Каролиншката династија во Италија се задржала до 875 година, во Германија до 911, а во Франција до 987 година.
Opera

Opera е бесплатен прелистувач развиен од норвешката компанија Opera Software. Прелистувачот е мултиплатформски, односно можно е да се користи во повеќе оперативни системи.
Првпат „Opera“ се појави за Windows оперативниот систем во 1996 година, а денеска актуелна е верзијата 10.10.
„Opera“ се справува со вообичаени интернет-ориентирани задачи како: приказ на мрежни страници, праќање и примање електронски пораки, ракување со контакти, IRC дискусии, преземање податотеки преку BitTorrent и читање на известувања. „Opera“ е бесплатна за лични сметачи и мобилни телефони, но е комерцијален производ за останати уреди.
Главни одлики на „Opera“ се голема брзина, прелистување во јазичиња, зумирање на страници, гестови со глушец и вграден управувач за преземања. Безбедносните одлики вклучуваат вградена phishing заштита, силна енкрипција при прелистување безбедни мрежни места, како и можност за лесно бришење приватни податоци од тип на HTTP колачиња и прелистувачка историја со едноставно притискање на копче.
Артигас (департман)

Знаме, Грб
,
Статистики
Главен град:, Артигас
Површина:, 11,928 км<sup>2</sup>
Население:, 78,019 ''(2004)''
Густина на население:, 6.54 inh./км<sup>2</sup>
Демоним:, Artiguense
Мрежно место:
ISO 3166-2:, UY-AR
Политики
Интендант:, Хулио Силвеира (Partido Nacional)
Владеечка партија:, Partido Nacional
Карта
Артигас (|Departamento de Artigas), е уругвајски департман со површина од 11.928 км<sup>2</sup> (4,606 mi²) и 78.019 жители. Артигас е најсеверниот департман во Уругвај. Главен град е истоимениот град Артигас.
Канелонес (департман)

Знаме, Грб
,
Статистики
Главен град:, Канелонес
Површина:, 4.536 км<sup>2</sup>
Жители:, 485.240 ''(2004)''
Густина на население:, 106,98 inh./км<sup>2</sup>
Демоним:, канарио
Мрежно место:, ''(на шпаснки)''
ISO 3166-2:, UY-CA
Политики
Интендант:, Маркос Карамбула (FA)
Владеечка партија:, Широк Фронт
Карта
Канелонес (|Departamento de Canelones), е уругвајски департман со површина од 4.536 км<sup>2</sup> (1.752 mi²) и 485.240 жители. Се наоѓа во јужниот дел на Уругвај. Главен град е Канелонес.
Бајконур (космодром)

Бајконур (|Байконур, |Байқоңыр ғарыш айлағы) — космодром, кој се наоѓа до градот Бајконур во Казахстан. Тој е првиот и најстариот космодром во светот. Се наоѓа во пустинските степи во Казахстан околу 200 км од Аралското Езеро, северно од реката Сир Дарја близу до железничката станица Тјуратам. Космодромот го добил своето име по[градот Бајконур кој е во близина. Космодромската област е позајмена на Федералната вселенска агенција на Русија од страна на казачката влада до 2050 година. Целата област е во форма на елипса која се протега 90 км исток-запад и 85 км север-југ со космодромот на средина. Космодромот бил изграден во 50-тите години на минатиот век од страна на СССР за нивната вселенска програма.
Од Бајконур Космотромот е лансиран ''Восток 1'', првото летало кое го управувало човек во историјата на човештвото, а исто така одовде полетал и космонаутот Јуриј Гагарин, првиот човек во вселената.
1 Советcки период
Бајконур е пуштен на работа на 2 јуни 1955 година. Бил прво направен за да се тестираат проектили за долг достел но подоцна и за летови во вселената. Сергеј Корољов бил еден од главните луѓе на космодромот тоа време. Тој е одговорен за проширување на космодромот и градење на повеќе почетни места за ласирање на ракети. Тој исто така изградил и патишта и железници околу космодромот и тој претставувал еден од најмодерните инфраструктурни објекти тоа време во СССР.
Многу познати летови се лансирани токму од овој космодром, како што се Спутник 1, 4.10.1957, првиот сателит во вселената, Луна 1, првиот сателит кој летнал до месечината (2.1.1959), Јуриј Гагарин на 12.4.1961, првата жена во вселената Валентина Терешкова и многу други.
2 Руски период
После распадот на СССР во 1991 г., Руската вселенска програма продолжи да го користи космодромот Бајконур, заедно со некои други земји на Заедницата на независни држави. Во 1995 г., градот околу космодромот бил прекрстен Бајконур. Бидејќи космодромот се наоѓа на казахчка територија, Руската вселенска агенција им плаќаат 115 милиони американски долари годишно на Казахстан. Договорот е космодромот да припаѓа на Русија до 2050, но тој сепак претставува спор меѓу овие две држави. До тогаш, Русија планира да направи нов космодром на руска терирорија.
3 Поврзано
* Бајконур
Серо Ларго (департман)

Знаме, Грб
,
Статистики
Главен град:, Мело
Површина:, 13.648 км<sup>2</sup>
Жители:, 86.564 ''(2004)''
Густина на население:, 6,34 жит./км<sup>2</sup>
Демоним:, арачан селоларганесе
Мрежно место:, ''(на шпански)''
ISO 3166-2:, UY-CL
Политики
Интеденте:, Амброзио Бареиро (Partido Nacional)
Владеечка партија:, Partido Nacional
Карта
Серо Ларго е департман во Уругвај. Главен град е Мело.
;Поголеми населени места:
(Список на градови со повеќе од 1.000 жители - податоци од пописот во 2004)
Град, Население
Асегва, 1.493
фраиле Муерто, 3.229
исидоро Ноблија, 2.462
Мело, 50.578
Рамон Триго, 1.964 ''(1996)''
Рио Бранко, 13.456
Тупамбае, 1.169
Патриотски песни

Патриотските или лирскопатриотските песни се песни во кои поетот ја искажува својата љубов кон својата татковина.
1 Примери на патриотски песни
Патриотските песни се многу застапени во поезијата, како на пример:
* За мојата татковина“ — песна на македонската поетеса Христина Аслимоска од 2005 година.* „За родата, за слободата“ — песна на македонскиот поет Милутин Бебековски.* „За татковината“ — песна на Никола Јонков Вапцаров од 1926 година.* „Татковина“ — песна на Никола Јонков Вапцаров.* „Татковина имам“ — песна на Никола Јонков Вапцаров.* „Земја“ — песна на Никола Јонков Вапцаров.* „За татковината и пролетта“ — песна на македонскиот писател Славко Јаневски од 1966 година.* „На татковината“ — песна на рускиот поет Николај Кљуев.* „Татковина“ — песна на српскиот поет Велимир Милошевиќ.* „Одбрана на земјата“ — песна на српскиот поет Бранко Миљковиќ.* „На татковината“ — песна на српскиот поет Бранко Миљковиќ.* „Пеш по светот“ — поема на македонскиот поет Коле Неделковски.* „Што е тоа татковина“ — песна на македонскиот поет Видое Подгорец.* „Татковина“ — песна на македонскиот поет Анте Поповски.* „Белите ридови на татковината“ — песна на Анте Поповски.* „Татковината се брани со убавина“ — песна на српскиот поет Љубивое Ршумовиќ.
Хенрик Шенкевич

Хенрик Адам Александар Пиус Шенкевич (|Henryk Adam Aleksander Pius Sienkiewicz, – ) — полски новинар и романописец, добитник на Нобеловата награда за литература во 1905 година. Бил еден од најпопуларните полски писатели на преминот од XIX кон XX век. Негово најпознато дело е романот „Кво вадис“ (''Quo Vadis'') од 1895 година, во кој се опишува ширењето на христијанството во Рим, како и палењето на Рим од страна на Нерон, за што ги обвинил христијаните.
1 Животопис
Шенкевич е роден на 5 мај 1846 година, во Волја Окшејска. Потекнува од земјопоседничко семејство, но татко му го продал имотот и се преселил во Варшава. Уште во детството, Хенрик ја засакал историјата, особено полската и за време на распустите ја посетувал баба си во селото, каде ги читал делата од постарата полска книжевност и ги слушал приказните за славните предци и за подвизите на полските јунаци. Шенкевич студирал медицина на Варшавскиот универзитет, кој тогаш се викал Главна школа, но набргу се префрлил на историско-филолошките студии. Во 1876 година заминал на долго патување низ Европа и САД, каде се задржал сѐ до 1878 година.
2 Творештво
Првите книжевни творби на Шенкевич потекнуваат од времето на неговите студии во Варшава, кога пишувал книжевни и театарски прикази, книжевни студии, статии и хроники од општествениот живот, новели и раскази. Подоцна, за време на своето патување низ Европа и САД, тој пишувал интересни дописи, а во неговите тогашни раскази се чувствува далеку поголема зрелост. Инспириран од полската историја, во периодот 1883-1888 година ја напишал својата славна трилогија („Со оган и меч“, „Потоп„ и „Пан Волоѓовски“), по што објавил два романа со тема од полскиот општествен живот – неговиот најдобар психолошкиот роман „Без догми“ (1891) и неубедливиот роман „Семејството Полањецки“ (1893-1894). Потоа, кон крајот на 1894 година, во едно списание се појавува романот „Кво вадис?“, кој во 1896 година бил објавен како посебна книга. Во 1900 година се појавил уште еден негов голем историски роман, „Крстоносци“, а во 1911 година го објавил младинскиот роман „Низ пустината и прашумата“. Во 1905 година, Шенкевич ја добил Нобеловата награда.
Forever Living Products

Forever Living Products е американска мулти-левел маркетинг компанија за производство и дистрибуција на производи од вистинска алоја и пчели. Forever Living Products е најголем производител на алое и тоа 92% од вкупното светско производство, а другите 8% се распоредени во околу 1000 други компании во светот. Во 2006 година била рангирана на #340 место на Форбс меѓу 500 најголеми приватни компании.
1 Податоци за компанијата
FLP е основана во 1978 година. Годишен профит е 1200 милиони долари. Опфаќа повеќе од 5.500.000 членови, а секој член во ланецот учествува во распределбата на доходот. Има повеќе од 100.000.000 потрошувачи во 76 држави. Производите се купуваат само преку дистрибутерска мрежа на фирмата. Најголеми корисници се Јапонците. Во Америка оваа компанија е на шесто место според списокот на компании со најбрз развој.
FLP има потврда за квалитет од Меѓународниот научен совет на алое, чиј знак носи секој производ.
2 Општи упатства за производите
Пред името на производот секогаш стои карактеристичен број. Сите производи со алое имаат потврда од Меѓународниот научен совет за алое. Производите се фабрички затворени со фолија врз отворот и на амбалажата е напишано предупредување заради сопствена заштита, да не се употребува ако е веќе отворено. Штом еднаш се отвори гелот од вистинска алоја, се чува во фрижидер.
Сите производи имаат рок на употреба 4 години.
Производите на FLP можат да се класифицираат во неколку групи:
* Производи за исхрана и диетална програма
* Производи за дополнување на исхраната
* Производи од пчели
* Козметички препарати кои освен алое содржат и други лековити растенија, витамини и слично.
Сили Придом

Сили Придом (|Sully Prudhomme или ''René François Armand Prudhomme''; — ) — француски книжевник од времето на Парнасовото движење, кое тежнеело кон обновување на елеганцијата романтизмот во француската поезија. Во 1901 година ја добил Нобеловата награда за литература, и со тоа станува првиот човек на кого му е доделена оваа награда.
Тој бил првиот француски и светски писател што ја добил Нобеловата награда за литература.
1 Почетоци
Придом сакал да стане инженер, но неговите студии биле прекинати од здравствени причини. Потоа, тој се свртил кон правните науки и работел кај еден нотар. Неговото поетско деби било успешно. Првата стихозбирка, „Станси и песни“ била објавена во 1865 година и била дочекана со ласкави пофалби од тогашниот водечки француски критичар и теоретичар Сент Бев и тој ја трасирал поетската кариера на авторот.
2 Творештво
Придом започнал со поетски сентиментализам, но со текот на времето, иако присутен и во првата, присутен е и во втората стихозбирка „Искушенија“ (1866) и „Осамености“ (1869), ќе им сврти грб за да се вглоби во пооригинален и личен стил кој и придава големо значење на формата. Со еден збор, тој ја открил школата на францускиот Парнасизам чиј водечки поет бил Теофил Готје. Поет на класичната убавина и истенчениот психологизам, како и на романтичарската носталгија кон старината, исчезнатите нешта и спомените. Но, и покрај тоа, во неговата поезија е присутен и кортезијанскиот култ кон разумот, науката , естетиката и филозофијата. Но сепак, овие песни се многу поповршни од песните чиј мотив е чистата убавина и просторот на душата, чувствата и меката меланхолија за светот што исчезнува пред нашите очи.
3 Нобелова награда
Сили Придом е првиот писател кој ја добил Нобеловата награда за литература, а му била даддена како посебно признавање на неговиот поетски состав, во кој има идеализам, уметничка совршеност и ретка комбинација на квалитетите на срцето и интелектот. Тој ги посветил добиените пари од наградата на создавање поетска награда што ја доделувало здружението ''Општество на книжевни луѓе''.
4 Смрт
Сили Придом имал здравствени проблеми од 1870 година. Кон крајот на животот здравјето му се влошило, па живеел без многу контакт со јавноста, бидејќи бил парализиран. Сепак, и во таква состојба, тој пишувал есеи. Починал на 6 септември 1907 година, и бил погребан на гробиштата во Шатне Малабри, блиску до Париз.
4.1 Дела
Заедно со Жозе-Марија Ередија и Лен Диркс, во 1902 година го основале Друштвото на француските писатели.
За време на својот живот ги објавил следнива книги поезија:
* 1865, „Станси и песни“;
* 1866, „Искушенија“;
* 1869, „Осамености“;
* 1872, „Судбини“;
* 1874, „Франција“;
* 1875, „Залудни нежности“;
* 1876, „Зенит“;
* 1878, „Правда“;
* 1888, „Поезија“;
* 1886, „Призма“;
* 1888, „Среќа“;
* 1908, „Останки“-посмртно;
Википедија на англиски јазик

Википедија на англиски јазик ― издание на Википедија на англиски јазик, дел од фондацијата Викимедија. Википедија на англиски јазик е најчитаната верзија на Википедија со 48% од кумулативниот сообраќај на Википедија, со преостанатиот процент поделен меѓу другите јазици.
Википедија на јапонски јазик

Јапонската Википедија е издание на Википедија на јапонски јазик, дел од фондацијата Викимедија, која започнала со работа на 11 мај 2001 година. Според податоци од , има 1.400.000 статии и 13,577 активни корисници.
План

Плановите се карти со крупен размер. Тие се изработуваат во размер 1:100 до 1:1000, а најчесто во размер 1:1000 до 1:5000. На овие карти се прикаќани помали површини или објекти, како село, град, лозови насади, овоштарници и др. Плановите се најпрецизни карти. Така, на пример, во плановите на градовите се внесени сите улици и позначајни објекти како: болници, музеи, театри, училишта, хотели, административни објекти и др. На овие карти нема мрежа од напоредници и меридијани ниту, пак, е прикажан релјефот.
da:Plan
de:Plan
en:Plan (disambiguation)
es:Plan
fr:Plan
it:Plan
lt:Planavimas
nl:Plan
pl:Plan
pt:Planejamento
ro:Plan (dezambiguizare)
sv:Plan
tr:Plan (anlam ayrımı)
yi:פלאן
Напоредник

Напоредник (или паралела) е замислена линија која ја обиколува Земјината топка од запад кон исток и со тоа ги спојува сите места кои се наоѓаат на иста латитуда. Напоредниците се нарекуваат и паралели бидејќи се паралелни меѓу себе. Екваторот е напоредник кој ја дели Земјината топка на два дела.
1 Поврзано
* Список на напоредници
Википедија на португалски јазик

Португалската Википедија е издание на Википедија на португалски јазик, дел од фондацијата Викимедија, која започнала со работа на 11 мај 2001 година.
Покрај тоа што е шесто најпосетувано мрежно место во светот, Википедија е петнаесетта најпосетувана мрежна страна во Бразили шеста во Португалија. Според податоци од година, има статии и регистрирани корисници.
Колонија (департман)

Знаме, Грб
,
Статистики
Главен град:, Колонија дел Сакраменто
Површина:, 6.106 км<sup>2</sup>
Жители:, 119.266 ''(2004)''
Густина на население:, 19,53 жит./км<sup>2</sup>
Демоним::, колониенсе
Мрежно место:, ''(на шпански)''
ISO 3166-2:, UY-CO
Политики
Интендант:, Валтер Цимер (Partido Nacional)
Владеечка партија:, Partido Nacional
Карта
Колонија ''(шпански: Colonia)'' е департман во Уругвај, кој се наоѓа во југозападниот дел на земјата. Главен град е Колонија дел Сакраменто, кој воедно е втор град по гоменина во Уругвај.
Според пописот од 2004, во Колонија живеат 119.266 жители во 40.243 домаќинства.
1 Градови
(Градови со повеќе од 1000 жители - податоци од пописот во 2004)
Град, Население
Кармело, 16.866
Колонија дел Сакраменто, 21.714
Колонија Валденсе, 3.087
Флоренсио Санчес, 3.526
Хуан Лакасе, 13,196
Нуева Елвесиа, 10.002
Нуева Палмира, 9.230
Омбуес де Лавалје, 3.451
Росарио, 9.311
Тарарирас, 6.070
Википедија на есперанто

Есперанто Википедија е издание на Википедија на вештачкиот јазик есперанто, дел од Фондација Викимедија, која започнала со работа на 11 мај 2001 година. Според податоци од , има околу 349,000 статии.
Ел - Ауриан

Ел-Аурианите (анг. El-Aurian) се хуманоидна раса на "слушачи", која потекнува од системот Ел-Ауриа, во Делта Квадрантот. Нивната матична планета е асимилирана од страна на Борг колективот во 23 век, а малкумината преостанати припадници на оваа раса се раселени ширум Млечниот Пат. Тие се екстремно долговечни.
Познато е дека еден Ел-Ауриан (Гајнен (Gajnan) ја посетила Земјата во 19 век, пред човештвото воопшто да има какво и да било официјално сознание за вонземски раси. Иако никаде не е експлицитно објаснето, ова би сугерирало дека расава била способна за warp погон уште одамна пред тоа. (TNG: "Time's Arrow, Part I & II")
Во 2293 година, двата вселенски бродови со кои Федерацијата транспортира група на Ел-Ауриан бегалци кон Земјата се уништени во Нексусот, блиску до Сончевиот Систем (Star Trek: Generations). Ентерпрајз успева да спаси двајца од бегалците, меѓу кои Гајнен и доктор Толијан Соран.
Ел-Аурианите поседуваат разновидни и за жал недоволно објаснети моќи, од кои најјасно прикажана е еден своевиден облик на емпатија, која тие ја користат да им помогнат на другите, во својство на советници или доверливи личности, како што е Гајнен за капетанот Пикард. Другите, како на пример Марус Мазур (DS9: "Rivals") стануваат измамници, а доктор Соран пак го спроведува својот план за повторно влегување во Нексусот.
Се чини дека Ел-Ауриан-ите се родени чувари на знаењето, и го користат својот екстремно долг животен век и исклучително развиена меморија да собираат приказни и животни искуства од најразновидни интелигентни суштества. Тоа знаење го чуваат за себе, и само повремено го споделуваат со другите раси. Покрај тоа, тие се природно чувствителни на промени во просторно-временскиот континуум, со што можат инстинктивно да насетат алтернативни временски линии. Останува нејасно зошто Q (Кју) се "плаши" од Гајнен, односно дали тоа е едноставно поради тоа што таа е Ел-Ауриан, или поради нејзиното искуство со Нексусот.
en:List of Star Trek races#E
Ференги

Ференгите доаѓаат од планетата Ференгинар. Главното политичко тело им е Алијансата која ја нагледува Ференги со титула Гранд Нагус. Тие се комплетно капиталистичка раса, водена чисто од потрагата по (најчесто лична) заработка. Дури и влегувањето во домот на Ференги се наплаќа, а најчесто и се бара потпишување на договор за преземање одговорност ако нешто фали по заминувањето. "Профит" е збор на кој ниеден Ференги не останува рамнодушен. Иако ова најчесто значи дека во нивното општество моралните вредности застануваат зад материјалните вредности, сепак во нивната историја не се наоѓа ништо за ропство или геноцид. Како личен етички и дури и професионален кодекс, тие ги употребуваат т.н. Правила на збогатување (Rules of Acquisition), збир од 285 често кажувани мисли кои лежат во основата на нивната филозофија. Помеѓу оние најсуштинските правила се следните:
*''Алчноста е вечна'' (#10)
*''Се што е вредно да се работи, вредно е да се работи за пари.'' (#13)
*''Никогаш не го ставај пријателството над профитот'' (#21)
*''Единствено оправдувае за профитот е профит.'' (#202)
Правилото број 4, ''"Жена која носи облекло е како маж во кујна"'', не носи до уште еден интересен аспект од општеството на Ференгите, а тоа е дека жените, според традиционалните закони, не смеат да учествуваат во речиси ниедна сфера од општествениот живот. Ова значи дека не смеат да поседуваат имот или да заработуваат, да одат некаде без машка придружба, или пак да зборуваат со непознати мажи, и што е најинтересно, не смеат да носат облека. Сепак во времето на DS9, почнува да станува популарна идејата дека со исклучување на жените од бизнисот се отфрла голема можност за заработка, идеја која и озовможува на Ишка (мајка на Кварк и Ром да започне движење за поголеми права на жените.
Визуелно, Ференгите ни се најпознати по големите уши (кај мажите обично поголеми отколку кај жените), кој им даваат супериорен слух, но и поголема осетливост на физичка болка. Веројатно најпознатиот Ференги во Ѕвездени патеки е Кварк, еден од главните ликови во Deep Space Ninе, серијата во која расата е и најдобро опишана.
de:Völker und Gruppierungen im Star-Trek-Universum#Ferengi